**Ķekavas novada pašvaldības**

**pirmsskolas izglītības iestādes “Ieviņa” pašnovērtējuma ziņojums**

|  |  |
| --- | --- |
| Ķekavā, 2022. gada 14. septembrī |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Ķekavas novada pašvaldības Izglītības, kultūras un sporta pārvaldes vadītāja |  |  |
| (dokumenta saskaņotāja pilns amata nosaukums) | | |
| ( \*) |  | Linda Zaķe |
| (paraksts) |  | (vārds, uzvārds) |
|  |  |  |
| (datums) |  |  |

SASKAŅOTS

|  |  |  |
| --- | --- | --- |
| Ķekavas novada pašvaldības izpilddirektore |  |  |
| (dokumenta saskaņotāja pilns amata nosaukums) | | |
| ( \*) |  | Jolanta Jansone |
| (paraksts) |  | (vārds, uzvārds) |
|  |  |  |
| (datums) |  |  |

**DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**1. Izglītības iestādes vispārīgs raksturojums**

* 1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Vispārējās izglītības programma | 01011111 | Gaismas iela 25, Ķekava, Ķekavas novads | V\_4357 | 2021. gada 29. marts | 404 | 405 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2021./2022. mācību gada laikā) – nav konstatēts;
     2. vēlme mainīt izglītības iestādi (cik daudzi izglītojamie izglītības iestādē 2021./2022. mācību gada laikā, galvenie iestādes maiņas iemesli) – nav konstatēts;
     3. cits iemesls (cik daudzi izglītojamie izglītības iestādē, iestādes maiņas iemesls) – nav konstatēts;
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 2 | 1. No 2021. gada novembra līdz 2022. gada maijam pirmsskolas pedagoga vakanci aizstāja iestādes metodiķe.  2. Otra vakance – logopēds.  3. Lielākais izaicinājums visa 2021./ 2022. māc. g. laikā – regulārā pedagogu slimošana un viņu aizvietošana, cenšoties nodrošināt mācību darba turpināšanos. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 5 | 3 – logopēdi,  1 – psihologs,  1 – medmāsa. |

1. **Izglītības iestādes darbības pamatmērķi un prioritātes**
   1. Izglītības iestādes misija –

Radoša, ieinteresēta un uz jēgpilnu rezultātu virzīta komanda, kas kopīgi strādā, lai sekmētu vispusīgu bērnu attīstību, respektējot viņu intereses, vajadzības un spējas, aktualizējot viņu pieredzi un liekot pamatus vērtībās balstītu ieradumu veidošanai.

* 1. Izglītības iestādes vīzija par izglītojamo –

Ķekavas novada pašvaldības pimsskolas izglītības iestādes „Ieviņa” vīzija - zinātkāri bērni, kuri ieinteresēti un ar prieku mācās izzinošā un attīstošā vidē, gūstot pieredzi par sevi, citiem, apkārtējo pasauli un savstarpējo mijiedarbību tajā.

* 1. Izglītības iestādes vērtības cilvēkcentrētā veidā –

Ķekavas novada pašvaldības pirmsskolas izglītības iestādes „Ieviņa” galvenā vērtība ir radošs, uz sadarbību, attīstību un izaugsmi vērsts pedagogs, kurš skaidri apzinās: „Es esmu „īstajā vietā” un mans aicinājums ir darbs ar bērniem!”

* 1. 2021./2022. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Pedagogu iepazīstināšana ar digitālo rīku un informācijas tehnoloģiju izmantošanas iespējām mācību procesā | a) kvalitatīvi –   * organizēta meistarklase “RobotBee’s, QR kodi un online krustvārdu mīklu veidošana ” ar iestādes pedagogu piedalīšanos. Vismaz 4 grupās iegūtā pieredze un zināšanas tika izmantotas mācību procesā. * piecu pedagogu dalība skolo.lv organizētajos “IT mentori” kursos (divu gadu garumā). Šie pedagogi ir ne tikai atbalsts pārējiem iestādes pedagogiem saistībā ar IT izmantošanu mācību procesā, bet arī aktuālās informācijas ieviesēji izglītības iestādē. | Daļēji sasniegts –  zināšanas un prasmes par digitālo rīku un IT izmantošanas iespējām ir regulāri jāatjauno, jāpapildina. Jāturpina motivēt un iedrošināt visus iestādes pedagogus jēgpilnai IT izmantošanai mācību procesā. |
|  | b) kvantitatīvi –   * papildināta iestādes IT materiālā bāze – 2 projektori, 5 planšetes, telefons saziņai ar vecākiem un portatīvais dators katrā grupā. | Sasniegts  Obligāti jānodrošina 100% WiFi pārklājums visā izglītības iestādē (problēmas ar pārklājumu vismaz 4 grupās) |
| Nr.2  Estētiskas darba un mācību vides izveidošana grupā | a) kvalitatīvi –   * pedagogi grupās izveido 4 mācību jomu centrus – valoda, matemātika, daba un māksla, regulāri tajos papildina mācību materiālus saistībā ar konkrētā mēneša tēmu; * vairums iestādes grupu redzamas lielas izmaiņas mācību vides iekārtojumā – regulāri tiek veidoti didaktiskie materiāli mācību jomu centriem, kā arī mēneša laikā papildinātas “runājošās sienas”. Darba un mācību vide kļuvusi bērnam saistošāka, jēgpilnāka un interesantāka! | Daļēji sasniegts -  četrās grupās nav vērojamas būtiskas pārmaiņas. Pedagogu skaidrojums – trūkst vietas, nav atbilstošas mēbeles, bieži slimo kolēģis un bērni ir pārāk mazi, lai spētu patstāvīgi darboties centros un veikt piedāvātās aktivitātes. |
|  | b) kvantitatīvi   * izglītības iestādes metodiķe ir izstrādājusi 36 tematiskās mapes, kuras ir pieejamas visiem iestādes pedagogiem. Tajās var atrast uzskates materiālus, folkloru, darba un krāsojamās lapas, nodarbību plānus un šablonus par 36 dažādām mēneša tēmām. | Sasniegts –  pedagogi regulāri izmanto pieejamos materiālus mācību procesa plānošanā un organizēšanā. |
| Nr.3  Mērķtiecīga mācību procesa plānošana un bērnu sasniegumu vērtēšana “E – klases” sistēmā | a) kvalitatīvi –   * izstrādāts uzskates materiāls (atgādne) par būtiskākajiem darba pienākumiem skolvadības sistēmā “E – klase”, kas palīdz pedagogiem labāk orientēties šajā sistēmā; * Pedagogi mēneša sākumā izvirza sasniedzamos rezultātus mācību jomā un mēneša beigās novērtē katra bērna sasniegumus, izmantojot vērtēšanas sistēmu STAP, ievērojot padomu – kvalitatīvi, nevis kvantitatīvi! Regulāri vērtējot bērnu SR, redzama izaugsme vai pretēji – vājās vietas. * Katra mēneša sākumā pedagogi izveido mēneša plānu, kurā norāda ne tikai tēmu, bet arī plānotās aktivitātes un didaktiskos materiālus mācību jomu centrā. Katram pedagogam ir pieeja citu grupu plāniem, tā ir iespēja smelties idejas no kolēģiem, kuru īpaši izmanto studējošie pedagogi. | Daļēji sasniegts   * Novērots, ka lielā pienākumu skaita dēļ, pedagogi aizmirst novērtēt izvirzītos mēneša SR, par to ir jāturpina atgādināt; * Daži no iestādes pedagogiem vēlas pieturēties pie studiju laikā mācītā mēnešu plāna rakstīšanas, taču iestādes administrācija mēneša plānā ir ietvērusi jaunu punktu - aktivitātes centriņos, kas tām grupām, kurām mācību jomu centri netiek regulāri papildināti, sagādā grūtības. |
|  | b) kvantitatīvi –   * organizēta meistarklase “Pirmie soļi “E – klasē” izglītības iestādes pedagogiem. Meistarklases laikā uzlabojās pedagogu izpratne par darbu skolvadības sistēmā “E – klase”. | Sasniegts –  pedagogiem uzlabojušās darba prasmes skolvadības sistēmā “E – klase” |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Dabas un priekšmetu dabā radoša pielietošana dažādu mācību jomu zināšanu apguvē, balstoties uz kompetenču pieeju | a) kvalitatīvi -   * “Brīvdabas pedagoģija” kursu organizēšana izglītības iestādē, lai bagātinātu pedagogu izpratni un pieredzi; * “Eko dobes” un/vai “Kukaiņu mājas” izveide kopā ar grupas bērnu vecākiem katrā atbilstošās grupas rotaļu laukumā; * dalīšanās savstarpējā pedagogu pieredzē, vadot āra nodarbības. Akcents uz ideju daudzveidību (kā un ko jēgpilni darīt ar bērniem ārā) par tēmu -“Brīvdabas pedagoģija”. | Procesā |
|  | b) kvantitatīvi –   * atjaunot informatīvos materiālus jeb “informācijas stendus” par populārākajiem un bērniem aktuālākajiem augiem visā iestādes teritorijā; | Procesā |
| Nr.2  Estētiskas darba un mācību vides izveidošana grupā | a) kvalitatīvi –   * turpināt iekārtot estētisku darba un mācību vidi grupā (4 mācību jomu centri); * regulāri papildināt un izvietot jēgpilnus, bērnam saistošus didaktiskos materiālus (aktivitātes) mēneša tēmas ietvaros katrā mācību jomu centrā; * izstrādāt un izvietot grupas dekorācijas gadalaika vai latviešu gadskārtu ieražu svētku noskaņās ar vai bez bērnu palīdzības; | Daļēji sasniegts –  tā kā pagājušajā mācību gadā šo uzdevumu sasniedza 80% no grupu pedagogiem, tika nolemts šo uzdevumu turpināt arī šajā mācību gadā. |
|  | b) kvantitatīvi   * turpināt papildināt 36 tematisko mapju saturu ar pedagogiem, t.sk. bērniem, aktuāliem, jēgpilniem un noderīgiem mācību materiāliem. | Daļēji sasniegts –  metodiķei jāturpina iesāktais. |
| Nr.3  Grupas pedagogu izvirzīts, atbilstošajam vecumposmam un grupas īpatnībām pielāgots uzdevums | a) kvalitatīvi –  tiks precizēti šī mācību gada laikā | Procesā  Balstoties uz izglītības iestādes pedagogu ieteikumiem mācību gada noslēguma aptaujās, tika nolemts, ka 3. mācību gada galveno uzdevumu izvirzīs paši grupu pedagogi, pielāgojot to konkrētās grupas vecumposmam un īpatnībām. |
|  | b) kvantitatīvi –  tiks precizēti šī mācību gada laikā |  |

1. **Kritēriju izvērtējums** 
   1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| 2021./ 2022. mācību gadā pedagogi novērtē bērnu SR regulāri – katra mēneša beigās, tā rezultātā viņiem vairs nav jāpavada ilgas stundas, novērtējot visa mācību gada vai mācību semestra SR mācību gada beigās. | Nodrošināt pedagogiem iespējas gūt jaunas zināšanas, kā veiksmīgi iekļaut cittautu bērniņus mācību procesā. |
|  | Organizēt pēc iespējas biežāk un vairāk ikdienas izglītības procesā un ārpusnodarbību aktivitātēs tādas darbības, kurās izglītojamie apgūst pilsoniskās līdzdalības pieredzi. |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  | Tā kā jaunajā mācību gadā iestādi apmeklē izglītojamie ar dažādiem attīstības un/ vai uzvedības traucējumiem, būtu nepieciešams nodrošināt speciālā pedagoga pieejamību, kā arī aktualizēt speciālās izglītības programmas.  Rast iespēju pilnveidot pedagogu zināšanas un prasmes saistībā ar jaunām metodēm un pieejām, kā visveiksmīgāk iesaistīt cittautu bērnus mācību procesā un valodas apguvē. |

* 1. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ukraiņu tautības izglītojamajiem tiek piesaistīts ukraiņu tautības asistents, kā rezultātā šie bērni grupas vidē jūtas drošāk, kļūst komunikablāki un vieglāk iesaistās ikdienas mācību procesā. | Veicināt pedagogu profesionālās kompetences pilnveidi izglītības pieejamības jautājumos, piemēram, kā mācīt audzēkņus ar dažādām speciālajām vajadzībām, kā atbalstīt cittautu bērnus un veiksmīgi iekļaut viņus sabiedrībā u.c. |
|  | Tā kā jaunajā mācību gadā iestādi apmeklē arī izglītojamie ar speciālajām vajadzībām, būtu nepieciešams nodrošināt speciālā pedagoga pieejamību, kā arī aktualizēt speciālās izglītības programmas. |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir pieejams psihologa atbalsts, kā rezultātā ir iespēja ātri reaģēt uz notiekošo un sniegt atbalstu iesaistītajām pusēm. | Pārskatīt, precizēt un atjaunot (pēc nepieciešamības) tādus dokumentus kā iekšējās kārtības un drošības noteikumi, darba kārtības noteikumi, trešo personu uzturēšanās noteikumus izglītības iestādē, ētikas kodekss. |
|  | Jānodrošina speciālā pedagoga atbalsts nestandarta situācijās.  Jānodrošina tiešsaites semināri vecākiem un pedagogiem par konkrēto tēmu. |
|  | Iestādes administrācijai ir jāorganizē dažāda veida saliedēšanās pasākumi ne tikai starp pedagogiem, bet arī pedagogu palīgiem.  Jānodrošina tiešsaites semināri vecākiem un pedagogiem par konkrēto tēmu. |
|  | Grupu pedagogiem, iestādes administrācijai ir jāorganizē dažāda veida saliedēšanās pasākumi ne tikai starp pedagogiem, pedagogu palīgiem, bet arī audzēkņiem un viņu vecākiem. |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādes personāls regulāri tiek aptaujāts par nepieciešamajiem materiāltehniskajiem resursiem, iestādes pārstāvji iespēju robežās 99% nodrošina prasīto, kā rezultātā pedagogiem ir plaša resursu pieejamība un iespēja tos izmantot mācību procesā. | Nodrošināt krāsainā printera brīvu pieejamību.  Veikt remontu grupās, kurās sen tas nav bijis un iegādāties mēbeles ar vairākiem plauktiņiem, kur izvietot didaktiskos materiālus bērnam pieejamā augstumā. |
|  | Turpināt integrēt digitālās tehnoloģijas mācību procesā. |
| Iestādē iegādāti 5 planšetdatori, kā rezultātā pedagogiem ir iespēja organizēt grupu darbu un izmantot pieejamos IT resursus mācību procesa digitalizēšanai. | Tā kā PII “Ieviņa” ir liela pirmsskolas izglītības iestāde, vēlams iegādāties vēl vismaz 5 planšetdatorus. |
|  | Izglītības iestādei pakāpeniski jāatjauno ēkas un telpas (tai skaitā sporta laukums, āra klases u.tml.), lai tās būtu funkcionālas un veicinātu mācīšanos. Telpas atjaunojot, tās jāplāno ar daudzfunkcionālu pielietojumu (piemēram, iespēju apvienot un atdalīt blakus esošās mācību telpas u.tml.). |

**4. Informācija par lielākajiem īstenotajiem projektiem par 2021./2022. mācību gadā**

* 1. Projekta īsa anotācija un rezultāti.

**Starptautisks Ziemassvētku projekts «Christmas around Europe»  
(piedalās angļu valodas skolotāja Inga Burve un 9. grupas audzēkņi)**

Projekta galvenie uzdevumi un rezultāti:

* Izgatavot un uz sadarbības izglītības iestādēm pa pastu nosūtīt Ziemassvētku apsveikumus un vēstules par Ziemassvētku svinēšanas tradīcijām;
* Projekta posmi un darbības tika veikti angļu valodas nodarbību laikā - papildināja angļu valodas vārdu krājumu par Ziemassvētku, ziemas un citām tēmām;
* Saņemtas 43 vēstules no 11 Eiropas valstīm;
* Izveidota publiska projekta “siena” (project wall);
* Piešķirts Erasmus + un aģentūras eTwinning kvalitātes sertifikāts.
  1. Projekta īsa anotācija un rezultāti.

**“Zaļās jostas” Vislatvijas izlietoto bateriju vākšanas projekts - “Tīrai Latvijai”**

**(piedalās visa izglītības iestāde, audzēkņu vecāki)**

Visa konkursa (projekta) perioda laikā tika savākti 697 kg izlietoto bateriju un izglītības iestāde ierindojās 5. vietā starp 314 izglītības iestādēm.

1. **Informācija par institūcijām, ar kurām noslēgti sadarbības līgumi** 
   1. Nav būtisku, aktuālu līgumu, kas slēgti šajā novērtēšanas periodā.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

1. Sekmīgas sadarbības veicināšana starp trīs iesaistītajām pusēm –

* radīt izglītības iestādē tādus apstākļus un organizēt dažāda veida pasākumus, kuros būtu iespēja bērniem piedalīties kopā ar vecākiem;
* iesaistīt vecāku padomes pārstāvjus nozīmīgu lēmumu, kas saistīti ar izglītības iestādi, bērnu labklājību, apspriešanā un pieņemšanā;
* piedāvāt iespēju audzēkņu vecākiem izteikt savu viedokli un/ vai sniegt ieteikumus (aptauju, individuālo konsultāciju, sapulču, pārrunu formā) saistībā ar notiekošo grupā vai izglītības iestādē kopumā;
* piedāvāt iespēju piedalīties tiešsaites semināros, kas saistīti ar aktuāliem jautājumiem par dažādām ar bērnu saistītām tēmām;
* turpināt akcentēt ģimenes, tās vērtību un tradīciju nozīmi bērna dzīvē;

1. Izglītojamā izpratnes veidošana par Latvijas nacionālajām vērtībām – simboliku, tautas tradīcijām, gadskārtu ieražu svētkiem, sabiedriskās dzīves norisēm un piederības sajūtas Latvijas valstij veicināšana.

* organizēt izglītības iestādē dažāda veida pasākumus, kas veicinātu izglītojamā patriotisma jūtu veidošanos;
* veidot kultūridentitāti attīstošu vidi iestādē;
* organizēt latviešu gadskārtu ieražu svētku pasākumus, akcentējot latviešu tautas tradīcijas;
* plānot un organizēt ekskursijas uz nozīmīgākajām Latvijas apskates objektiem;
* veicināt aktīvu līdzdalību sava novada, valsts tradīciju atbalstīšanā (novada svētku pasākumi, konkursi u.c.)
  1. 2-3 teikumi par galvenajiem secinājumiem pēc mācību gada izvērtēšanas –

Pašvērtējuma perioda laikā valstī tika noteikti epidemioloģiskie ierobežojumi, kā rezultātā izglītības iestādē netika organizēti pasākumi bērniem kopā ar viņu vecākiem. Vecāki ir pieraduši pie attālinātas informācijas saņemšanas, nav jūtama tik izteikta piederības, kopības sajūta, kā tā bijusi pirms pandēmijas laikā. Nepieciešams atjaunot grupu audzēkņu un viņu vecāku kopīgos pasākumus, kā rezultātā tiks veicināta ne tikai skolotāju – bērnu, bet arī skolotāju – vecāku pozitīva sadarbība un saskarsme.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

* **Inga Burve** – Pedagogu profesionālās darbības kvalitātes III pakāpe, Meistarklase “Robot – Bites un QR kodi” divi starptautiski projekti – Dānijā un Norvēģijā’, eTwinning Ziemassvētku projekts “Christmas Around Europe – Let’s excange Christmas cards”;
* **Indra Kļaviņa** – ’’Dažādi materiāli mums apkārt’’- Metodisko ideju birža 2022, org. Salaspils novada dome. Organizēta meistarklase iestādes pedagogiem - ’’Ģipša olas’’, dalība ar grupas bērniem’’Venden’’ rīkotajā bērnu zīmējumu konkursā “Ūdens mūsu pasaulē” un godpilnu vietu iegūšana;
* **Jana Ļaksa** – ’’Dažādi materiāli mums apkārt’’- Metodisko ideju birža 2022, org. Salaspils novada dome. Dalība ar grupas bērniem’’Venden’’ rīkotajā bērnu zīmējumu konkursā “Ūdens mūsu pasaulē” un godpilnu vietu iegūšana;
* **Kristīne Lapiņa** – ’’Organizēta un pašvadīta bērnu darbība mācību jomu centros’’- Prakstiski. Lietpratībai. Zemgale, org. Skola2030. Izveido un regulāri atjauno informāciju iestādes Facebook lapā – Ķekavas novada pašvaldības pirmsskolas izglītības iestāde “Ieviņa”;
* **Austra Matveja** – ’’Kā veidot video koncertu attālinātai būšanai kopā?’’- Prakstiski. Lietpratībai. Zemgale, org. Skola2030;
* **Anita Kampa, Austra Matveja, Kristīne Jeronoviča** – Novada dziedāšanas svētki ’’Odziņa 2022’’, bērniem – nominācijas.
  1. Izglītības iestādes galvenie secinājumi par izglītojamo sniegumu ikdienas mācībās.

Izglītības iestādes pedagogi veic mērķtiecīgu mācību procesa plānošanu un bērnu sasniegumu vērtēšanu skolvadības sistēmā “E – klase”, kas nodrošina regulāru sekošanu līdzi katra audzēkņa sasniegumiem ikdienas mācībās. Pedagogi redz bērnu sasniegumu stiprās un vājās puses, balstoties uz tām, nodrošina arī individuālu darbu, ja ir tāda nepieciešamība.

Diemžēl, šajā novērtēšanas periodā epidemioloģiskā situācija valstī radīja nevēlamus apstākļus, kā rezultātā bieži slimoja ne tikai pedagogi, bet arī bērni. Ir novēroti gadījumi, kad ilgstošā slimošana būtiski ietekmē bērnu sasniegumus un, atgriežoties izglītības iestādē, pedagogiem rodas sajūta, ka ar konkrēto bērnu jāsāk apgūt prasmes, zināšanas un iemaņas no sākuma. Galvenais motivēt pedagogu un radīt izpratni, ka ir lietas, kuras mēs vienkārši nespējam ietekmēt, nākas tās pieņemt, pielāgoties turpināt veikt savu pienākumus, nevis vērot konkrēto bērnu sasniegumus un vainot sevi pie kaut kā, kas noteikti nav pedagoga kompetence (šajā gadījumā ilgstošā bērnu slimošana).

Otra būtiskā lieta, kas tika piefiksēta - izmaiņas bērnu uzstāšanās laikā lielākas publikas priekšā. Bērnos jūtams daudz lielāks uztraukums un, šķiet, it kā viņi nesaprastu, kā bez pedagogiem priekšnesuma laikā zālē var atrasties vēl citi pieaugušie (bērnu vecāki). Arī šīs ir epidemioloģiskās situācijas izraisītās sekas, kuras ir ietekmējušas bērnu sasniegumus. Secinājums – jāturpina organizēt pasākumi, kuros piedalās bērni kopā ar vecākiem, kā arī jāturpina pilnveidot prasmes uzstāties plašākas publikas priekšā!

Ķekavas novada pašvaldības

pirmsskolas izglītības iestādes “Ieviņa” vadītāja (\* ) B.Jokste